  Виталий Пронин Кылем арнянуналэ тол сэзонзэс мытӥзы дуннеысь биатлонистъёс. Та вакытэ Россиысь спортсменъёс кужымзэс эскеро Швециысь Эстерсунд городын, ӵапак ортче биатлонъя кубок понна нюръяськонлэн нырысетӥ этапез.Биатлонистъёс пӧлын шедьыны быгатысалзы Удмуртиысь куинь спортсмен: Валентина Назарова, Тюмень улос понна бызьылӥсьёс Максим Максимов но Иван Черезов. Бадӟым старт азьын Россиысь спортсменъёс куспазы вожвылъяськон ортчытӥзы. Жаляса верано, нимаз бызьылонын одӥгез но асьме биатлонистъёс вормон дорозь сузьтӥськыны ӧз быгатэ. И. Черезов гинэ куатетӥ интыозь ӝутскиз. Озьы со Россиысь воргоронъёслэн нырысетӥ сборноязы шедьыса, дуннеысь биатлонистъёслэн кубок понна нюръяськоназы пыриськыны быгатоз.Дуннелэн кубокез понна нюръяськон суро эстафета бордысен кутскиз. Ӵошатскон дыръя лек тӧл кузёяськиз, вань кужмо спортсменъёсыз шуге-леке вуттӥз. Нырысетӥ интыын мынӥсь француз Мартен Фуркад но куинь круг мултэссэ ортчиз, вылаз ик одӥг патронзэ ыбымтэез понна эшшо 2 минут штраф басьтӥз на. Нош вормисе потӥзы Чехиысь, Норвегиысь но Украинаысь биатлонистъёс, Россиысь команда 6-тӥ интые кылиз.Валентина Назарова та вакытэ Европаысь кубок понна нюръяськонэ пыриське, солэн нимыз возиське Сочиын ортчоно Олимпиадае шедёно спортсменъёс пӧлын. Нош толон со нырысетӥ зарнизэ утӥз. Швециысь Идре городын спринтын бызьылӥзы. Уваысь спортсменкамы одӥг пол кырыж ыбыса зарни медаль утӥз. Кыкетӥ но куинетӥ интые потӥзы Германиысь Катрин Ланг но Украинаысь Инна Супрун.Валентина Емельянова Туспуктэмын: Валентина Назарова Туспуктэм: biathlonrus.com Теги: биатлон кубок  